Lav et referat af nedenstående tekst:

Tekst:
TV2 Nord bragte i december en artikel, som navnlig drejede sig om en ny miljøkonsekvensrapport om en vindmøllepark. Den nye miljøkonsekvensrapport var blevet udarbejdet som følge af, at Planklagenævnet havde hjemvist plangrundlaget for vindmølleparken til fornyet behandling i de respektive kommuner. I artiklen indgik udsagn fra flere navngivne kilder, som udtalte sig kritisk om den nye miljøkonsekvensrapport, herunder pålideligheden af denne. Eurowind Energy, der er virksomheden bag vindmølleparken og den nye miljøkonsekvensrapport, klagede over, at disse konkrete udtalelser ikke var blevet forelagt for dem. Pressenævnet fandt, at to af de påklagede udtalelser havde en sådan karakter, at de burde være forelagt for Eurowind Energy inden offentliggørelsen af artiklen. Pressenævnet kritiserer derfor TV2 Nord for at have bragt oplysningerne uden at have givet Eurowind Energy mulighed for at forholde sig til de konkrete udtalelser. Pressenævnet har pålagt os at bringe ovennævnte meddelelse. Hele kendelsen fra Pressenævnet kan læses på pressenaevnet.dk.

Referat:
Pressenævnet udtrykker kritik af TV2 Nord i dækningen af en vindmøllepark ved Aggersund.